Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17492

7. A forduló sugár kiszámítása 7.1 A forduló sugár kiszámításának módszere és az alábbiakban jelzett forduló sugár érték állandó forduló értéket tartó légijárművekre alkalmazható. Az anyagot az RNP1 ATS útvonal forduló sugár teljesítmény előírásra dolgozták ki és ez használható a forduló belső oldalán szükséges kiegészítő védett légtér megtervezéséhez a nem VOR berendezéssel kijelölt ATS útvonalak esetében is. 2007/70/II. szám 7.2 A forduló teljesítmény két tényezőtől, a légijármű földhöz viszonyított sebességétől és a bedöntéstől függ. Az állandó sugarú forduló során a repülési irányszög változása következtében fellépő szélirány összetevő változás miatt a földhöz viszonyított sebesség és ezzel együtt a bedöntés szöge is változni fog. Mindazonáltal a körülbelül 90 fokosnál nem nagyobb fordulók valamint az alábbiakban vizsgált sebesség értékek esetében az elérhető állandó forduló sugár érték számításához a következő képlet alkalmazható, amelyben a légijármű földhöz viszonyított sebessége a tényleges repülési sebesség és a szélsebesség összege: Forduló sugár = (földhöz viszonyított sebesség)2 "G" állandó * TAN (bedöntés szöge) 7.3 Minél nagyobb a légijármű földhöz viszonyított sebessége, annál nagyobb lesz a szükséges bedöntés mértéke. Annak biztosítása érdekében, hogy a forduló sugár minden előre látható körülmény esetére jellemző legyen, szélsőséges értékeket szükséges figyelembe venni. A magasabb repülési szinteken valószínűleg előforduló legnagyobb tényleges (levegőhöz viszonyított) repülési sebesség 1020 km/h (550 csomó). Ez a közepes és magas repülési szinteken várható 370 km/h (200 csomó) legnagyobb szélsebességgel {99.5 százalékos érték a meteorológiai adatok alapján} együtt maximálisan 1400 km/h (750 csomó) földhöz viszonyított sebességnek felel meg. A legnagyobb bedöntési szög értéke elsősorban a légijármű egyedi repülési tulajdonságaitól függ. A nagy szárny-terhelésű, a legmagasabb engedélyezett repülési szintjén vagy ehhez közeli magasságon repülő légijármű a nagy bedöntéseket rendkívül rosszul viseli. A legtöbb szállító légijármű légialkalmassági bizonyítványa alapján a kormányművek bármely beállítása mellett nem repülhet átesési sebességének 1.3-szeresénél alacsonyabb sebességgel. Mivel az átesési sebesség a bedöntési szöggel (TAN) növekszik, számos járató törekszik arra, hogy a széllökések és a turbulencia elleni védelem érdekében a légijármű utazósebessége ne legyen alacsonyabb, mint az átesési sebesség 1.4szerese. Ugyanebből az okból a legtöbb szállító légijármű utazó repülés közben csökkentett maximális forduló bedöntést alkalmaz. A fentiek alapján feltételezhetjük, hogy az összes légijármű típus részéről elfogadható legnagyobb bedöntési szög érték 20 fok körül van. 7.4 A számítás szerint az 1400 km/h (750 csomó) földhöz viszonyított sebességgel repülő, 20 fokos bedöntést alkalmazó légijármű forduló sugara 22.51 tmf (41.69 km). A célszerűség érdekében ezt az értéket 22.5 tmf-re (41.6 km) csökkentettük. Az alacsony légtér esetében ugyanezt a logikát követve megállapították, hogy FL 200 (6100 m) repülési szintig a várható tényleges repülési sebesség 740 km/h (400 csomó) és a hátszél értéke 370 km/h (200 csomó). Ha a legnagyobb bedöntési szög értékét 20 fokon tartják és ugyanezt a számítást végzik el, a forduló 14.45 tmf (26.76 km) forduló sugárral határozható meg. A célszerűség érdekében ez az érték 15 tmf-re (27.8 km) kerekíthető fel. 7.5 A fentiek alapján a két földhöz viszonyított repülési sebesség jellemző legvalószínűbb választó pontja FL 190 (5800 m) és FL 200 (6100 m) között van. Annak érdekében, hogy a jelenleg alkalmazott repülésvezérlő rendszerekben (FMS) használt forduló-számítási képletek minden előre látható körülményre érvényesek legyenek, FL 200 repülési szinten és felette 22.5 tmf (41.6 km) illetve FL 190 repülési szinten és alatta 15 tmf (27.8 km) forduló sugarat határozzanak meg. 2007/70/II. szám B. Melléklet A területi navigációs (RNAV) berendezéssel felszerelt légijárművek általi használatra kijelölt ATS útvonalak meghatározásának módszere (Lásd 2.7.1 pont és 2.11 szakasz)

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes